## Salomé Pradas destaca els prop de 2.000 servicis realitzats per la Policia de la Generalitat en l’últim quadrimestre

*** La major part dels servicis s’han centrat en tasques de vigilància de prevenció d’incendis forestals i inspecció en festivals i concerts musicals
* Esta unitat disposa de 379 efectius distribuïts en les ciutats d’Alacant, Castelló, Elx i València, i organitzats en grups de treball
* En la seua visita a la seu de la Policia de la Generalitat, Pradas reivindica “la implicació del Ministeri de l’Interior per a cobrir les vacants que falten en el cos autonòmic”**

La consellera de Justícia i Interior, Salomé Pradas, ha visitat la seu del Pont de Fusta de la Policia de Generalitat i ha destacat els 1.980 servicis que la Unitat del Cos Nacional de Policia adscrita a la Comunitat Valenciana ha fet entre els mesos de juny a setembre, segons el balanç d’actuacions durant la campanya estival i que s’ha presentat en el transcurs de la visita.

La titular d’Interior ha agraït i ha ressaltat “la gran labor que realitza la Unitat de la Policia de la Generalitat a pesar de la falta endèmica de més d’un centenar d’efectius que arrossega a causa del bloqueig per part del Govern Central”. Pradas ha “explicat que, en concret, els servicis realitzats es corresponen a reforços de seguretat i inspeccions en espectacles públics com concerts o macrofestivals, en festivitats o celebracions estivals en diferents municipis de la Comunitat Valenciana, festejos taurins i servicis de prevenció d’incendis forestals”.

En este sentit, segons ha resumit la consellera Pradas “la major part d’estes actuacions, un total de 1.190, s’han centrat en les tasques de vigilància per a la prevenció d’incendis. A més, els agents dels grups d’Espectacles i Joc han intensificat la seua presència en macroconcerts i festivals musicals amb resultat de 208 servicis realitzats. És molt important també destacar la inqüestionable labor que duen a terme en els festejos de bous al carrer, en els quals la Policia de la Generalitat ha efectuat 582 servicis. Finalment, els 165 servicis restants es referixen a tasques de reforç en la seguretat de les festes patronals o festes majors en col·laboració amb 108 localitats valencianes.”

**Balanç de servicis**

Segons el balanç citat, la major part d’estes actuacions, un total de 1.190, s’han centrat en les tasques de vigilància per a la prevenció d’incendis forestals, amb l’alçament de 6 actes per incompliment de normativa, identificació de 385 persones i el control de 2.543 vehicles.

Els agents dels grups d’Espectacles i Joc han intensificat la seua presència en macroconcerts i festivals musicals amb resultat de 208 servicis realitzats que van implicar l’alçament de 236 actes i 6 auxilis humanitaris, a més de la identificació de 8.397 persones. L’aforament total d’assistents ha ascendit a 2.029.255 persones.

D’altra banda, la Policia de la Generalitat també ha estat present en els nombrosos festejos de bous al carrer, tan freqüents durant els mesos d’estiu en els municipis valencians. Els agents oferixen assessorament previ als responsables municipals i voluntaris; realitzen inspeccions i controls i tramiten els corresponents informes en casos o incidències d’especial gravetat. En total, s’han fet 582 servicis relacionats amb estos espectacles i s’han alçat 140 actes amb 6.013 persones identificades.

Finalment, els 165 servicis restants es referixen a tasques de reforç en la seguretat de les festes patronals o festes majors en col·laboració amb 108 localitats valencianes. En este sentit, es van alçar 315 actes i es van identificar 1.345 persones.

**379 efectius organitzats en grups de treball**

La Unitat Adscrita disposa de 379 efectius distribuïts entre les ciutats d’Alacant, Castelló, Elx i València, organitzats en grups de treball que aborden qüestions com el compliment de la normativa mediambiental, patrimoni històric, el control d’espectacles o el joc, l’atenció al ciutadà, la violència de gènere i la protecció de menors. Concretament, l’edifici de Pont de Fusta allotja les dependències del Gabinet de la Comissaria, la Secretaria de la Unitat Adscrita, Atenció al Ciutadà i Patrimoni Històric.

Fecha: 28/10/2024